| VšĮ Jurbarko ligoninė |
| --- |
|  |
| Ligoninės naujasis korpusas |
| 

VšĮ Jurbarko ligoninėVšĮ Jurbarko ligoninė

55°05′05″š. pl. 22°45′01″r. ilg.﻿ / ﻿55.084847°š. pl. 22.750307°r. ilg.﻿ / 55.084847; 22.750307﻿ (Jurbarko ligoninė)Koordinatės: 55°05′05″š. pl. 22°45′01″r. ilg.﻿ / ﻿55.084847°š. pl. 22.750307°r. ilg.﻿ / 55.084847; 22.750307﻿ (Jurbarko ligoninė) |
|  |
| Vieta | Vydūno g. 56 Jurbarkas |
| Įstaigos tipas | Lietuvos nacionalinės sveikatos sistemos įstaiga |
| Finansavimas | Viešoji įstaiga |
| Įstaigos rūšis | Ligoninė |
| Skubi pagalba | Priėmimo-skubiosios pagalbos skyrius |
| Lovų skaičius | 173 |
| Atidaryta | 1925 m. |
| Rekonstruota | 1931, 1980 m. |
| Tinklalapis | www.jurbarkoligonine.lt |

**VšĮ Jurbarko ligoninė** – sveikatos apsaugos įstaiga Jurbarke, tekianti antrinio lygio ambulatorines ir stacionarines paslaugas.

Istorija
--------

Pirmasis mūrinis ligoninės pastatas su ūkio trobesiu ir ligoninės vedėjo namu atsirado 1913 m. kunigaikščiui Vasilčikovui davus žemės, o valdžiai skyrus lėšų. 1918 m. gruodžio 18 d. ligoninės vedėju paskirtas daktaras Juozas Žemgulys. Kitais metais ligoninė buvo uždaryta, bet po kiek laiko apskrities savivaldybė vėl ją atidarė. 1920 m. Jurbarko ligoninė jau ilgesniam laikui uždaryta.

1925 m. spalio mėnesio 25 d. buvusios ligoninės patalpose įkurdinta valstybinė plaučių ligų ligoninė. Ji buvo pirma Lietuvoje, specialiai pritaikyta gydyti tuberkuliozę. Gydymui buvo priimami abiejų lyčių ir amžiaus žmonės, sergantieji ir kitomis chroninėmis plaučių ligomis. Gydymui įrengtas rentgeno aparatas ir „kalnų saulės šviesa".

1931 m. rugpjūčio 20 d. buvo pradėtas ligoninės remontas, kurio metu ji buvo sumoderninta, išplėsta. Padidinto, dviejų aukštų pastato projektą paruošė inžinierius Karolis Reisonas. Naujasis pastatas iškilo simetriškas, su šoniniais rizalitais, apipavidalintas dekoratyvinėmis juostomis. Visas ligoninės remontas kainavo 350 000 litų. Ligoninė padidėjo nuo 40 iki 100 lovų. Įrengti centrinis šildymas, šviesos signalizacija, ventiliacija, nauji praustuvai ir visa eilė kitų patobulinimų, kurie Jurbarko ligoninę padarė geriausią Lietuvoje. Pradėta statyti atskirus mūro trobesius virtuvei, skalbyklai ir dezinfekcijai. Šiam tikslui leista panaudoti buvusių kunigaikščio Vasilčikovo rūmų griuvėsius, iš kurių tikėtasi gauti apie 60-80 tūkst. gerų plytų.

Pokaryje ligoninėje kūrėsi terapinio profilio skyriai, įkurti gimdymo namai. 1948 m. įkurtas chirurgijos skyrius.

1980 m. pastatytas Jurbarko ligoninės naujas 5 aukštų korpusas. Vėlesniais metais renovuota ligoninė, buvo pertvarkomi ar įkuriami nauji jos skyriai.

1998 m. Jurbarko centrinė ligoninė tapo viešąja įstaiga.

2022 m. duomenimis, Jurbarko ligoninėje vidutinis metinis lovų skaičius buvo 173, hospitalizuotų ligonių skaičius – 2717.

2023 m. spalio 25 d. vyko renovuotų Chirurgijos ir ortopedijos skyriaus patalpų atidarymas ir kartu paminėtos 98-osios įstaigos veiklos metinės.

Skyriai ir padaliniai
---------------------

* Chirurgijos ir ortopedijos traumatologijos skyrius
* Fizinės medicinos ir reabilitacijos skyrius
* Klinikinės diagnostikos laboratorija
* Konsultacinė poliklinika
* Palaikomojo gydymo ir slaugos skyrius
* Priėmimo - skubios pagalbos skyrius
* Radiologijos skyrius
* Reabilitacijos skyrius
* Reanimacijos-intensyvios terapijos ir operacinės skyrius
* Vaikų ligų skyrius
* Vidaus ligų skyrius

Šaltiniai
---------

1. 1 2 3 4 5  Valstybinė Plaučių ligų ligoninė Jurbarke *autc.lt*
2. ↑  Jurbarko ligoninės istoriją kuria čia dirbantys žmonės *mlaikas.lt*
3. ↑  Stacionaro lovų skaičius pagal lovų profilių grupes ir gydymo įstaigas. 574 Jurbarko ligoninė *stat.hi.lt*
4. ↑  Jurbarko ligoninėje atidarytas modernus Chirurgijos skyrius *etaplius.lt*
5. ↑  Sėk­mė Jur­bar­ke: iš­sau­go­jo chi­rur­gi­ją ir su­sto­ti ne­ža­da *lsveikata.lt*

Nuorodos
--------

* Oficiali svetainė
* Jurbarko ligoninė *facebook.lt*
* Jurbarko ligoninės ir personalo reitingai *pincetas.lt*